b"\n_START_ARTICLE_\nOsemkratna pot\n_START_PARAGRAPH_\nOsemkratna pot je izraz, ki ga je skoval ameri\xc5\xa1ki fizik Murray Gell-Mann (rojen 1929), da bi lahko razvr\xc5\xa1\xc4\x8dal hadrone (mezoni in barioni). Izraz spominja na izraz osemkratna plemenita pot iz budizma. Neodvisno je teorijo predlagal tudi izraelski fizik Juval Juval Ne'eman (1925\xe2\x80\x932006). Gell-Mann je dobil za svoje delo na podro\xc4\x8dju osnovnih delcev Nobelovo nagrado v letu 1969._NEWLINE_Metoda omogo\xc4\x8da razvr\xc5\xa1\xc4\x8danje mezonov s spinom \xc2\xbd v oktet. Isti na\xc4\x8din omogo\xc4\x8da razvr\xc5\xa1\xc4\x8danje barionov s spinom 3/2 v dekuplet. Enega izmed delcev v dekupletu niso prej \xc5\xa1e nikoli opazili, Gell-Mann je predvidel njegov obstoj. V letu 1964 so novi delec res odkrili, predvidevanja Gell-Manna o zna\xc4\x8dilnostih delca so bila potrjena. To je bil delec \xce\xa9\xe2\x81\xbb. Ta delec ima \xc4\x8dudnost enako -3 in elektri\xc4\x8dni naboj -1, njegova masa pa je pribli\xc5\xbeno 1,680 MeV/c\xc2\xb2._NEWLINE_Osemkratna pot se danes lahko razume kot posledica okusnih simetrij med razli\xc4\x8dnimi vrstami kvarkov."